मोबाइल से मौसम का हाल जान फसल को खराबे से बचाएं: सिंह
अठियासनस्थित कृषि विज्ञान केंद्र में गुरुवार काे वैज्ञानिक सलाहकार समिति की बैठक हुई। इसकी अध्यक्षता कृषि विश्वविद्यालय जोधपुर के प्रसार शिक्षा निदेशक डॉ. ईश्वरसिंह ने की। मुख्य अतिथि नागौर प्रधान ओमप्रकाश सैन चेनार सरपंच खींवसिंह रहे। डॉ. ईश्वर सिंह ने किसानों को आधुनिक तकनीक का फायदा उठाकर फसलों काे खराबे से बचाने का आह्वान किया। वे बोले- आज स्मार्टफोन दुनियाभर की जानकारी आप तक पहुंचाता है। इससे मौसम का हाल जानकर किसान फसलों को खराबे से बचा सकते हैं। उन्होंने किसानों को जलवायु आधारित खेती करते रहने की बात कही। नागौर प्रधान ओमप्रकाश सैन ने कहा कि किसानों को जैविक खाद्य का प्रयोग करना चाहिए। इससे अधिक समय तक भूमि से अच्छी उपज प्राप्त की जा सकती है। वरिष्ठ वैज्ञानिक डॉ. सेवाराम कुमावत ने वार्षिक गतिविधियों का विवरण पेश किया। उन्होंने बताया कि इस दौरान 40 प्रशिक्षणों का आयोजन किया गया। जिनमें 883 किसान और कृषक महिलाओं को कौशल आधारित प्रशिक्षक दिया गया। डॉ. कुमावत ने बताया कि बेर का बगीचा, फसल संग्रहालय, वर्मी कम्पोस्ट और वर्षा जल संग्रहण आदि से किसानों को प्रोत्साहित किया गया। डॉ. कुमावत ने बताया कि केंद्र काे कृषि तरीको का एक ओर प्रोजेक्ट मिला है। डॉ. कुमावत ने बताया कि फसल उत्पादन, पशुपालन, उद्यान विज्ञान, पौधा सरंक्षण, मृदा स्वास्थ्य पर 45 प्रशिक्षणों का आयोजन होगा।
hin_Deva hin_Deva